
PËR KRITERET PËR PAJISJEN ME LICENCË KOMBËTARE PËR PERSONELIN E MIRËMBAJTJES SË AVIONIT

Në mbështetje të pikës 4 të nenit 102 të Kushtetutës së Republikës së Shqipërisë dhe në zbatim të pikës ç të nenit 7 dhe pikës 2 të nenit 33 të ligjit nr. 10 040, datë 22.12.2008 “Kodi Ajror i Republikës së Shqipërisë”, të ndryshuar,

UDHËZOJ:

1. Qëllimi dhe fusha e zbatimit
Përcaktimi i kritereve bazë për pajisjen dhe lëshimin e licencës kombëtare për personelin e mirëmbajtjes së avionit. 
Ky udhëzim zbatohet për personelin teknik shqiptar, i cili do të kryejë mirëmbajtje të avionit, motorit dhe pjesëve përbërëse të tij në një organizatë shqiptare mirëmbajtjeje të miratuar.
2. Klasifikimi i licencave 
Licencat klasifikohen si më poshtë:

	Kategoria 
	Klasa
	Grupi
	Klasifikimi

	
Tipi I –
mirëmbajtje baze
	Avion
	A1 aeroplanë me MTOW > 5700 kg
A2 aeroplanë me MTOW ≤ 5700 kg
A3 helikopterë
A4 avionë të tjerë nga A1, A2, A3
	Lloji i klasifikimit, seritë ose prodhuesi

	
	Motor
	B1 Turbine
B2 Piston
B3 APU
	Lloji i klasifikimit, seritë ose prodhuesi

	
	Pjesë përbërëse 
	Grupet nga C1 në C20 siç janë të përcaktuara nga pjesa 145 për mirëmbajtjen në aktet nënligjore përkatëse
	Pjesë përbërëse specifike ose referencë të lista e aftësive në MOE

	Tipi II – 
Mirëmbajtje linje
	Avion
	A1 aeroplanë me MTOW > 5700 kg
A2 aeroplanë me MTOW ≤ 5700 kg
A3 helikopterë
A4 avionë të tjerë nga A1, A2, A3
	Lloji i klasifikimit, seritë ose prodhuesi


Shënim. MOE - Mainenance Organization Exposition (manuali i organizatës së aprovuar sipas pjesës 145 për mirëmbajtjen).
3. Privilegjet e licencës
Personeli që do të zotërojë një licencë kombëtare për mirëmbajtje avioni, do të kryejë mirëmbajtjen pranë një organizate shqiptare të aprovuar të mirëmbajtjes, sipas kategorisë së përcaktuar në këtë licencë. 
Privilegjet që do të njihen për tipologjinë si më sipër, specifikohen më poshtë:
Kategoria tipi I - Mirëmbajtje baze
Në kuadër të një organizate mirëmbajtjeje të aprovuar mbajtësi i kësaj licence, në përputhje me licencën që zotëron, kryen ndërhyrje mirëmbajtjeje baze dhe linje të programuara dhe jo të programuara, si dhe kontroll të motorëve/pjesëve përbërëse.
Kategoria tipi II - Mirëmbajtje linje
Në kuadër të një organizate mirëmbajtjeje të aprovuar, mbajtësi i kësaj licence kryen ndërhyrje mirëmbajtjeje linje ose ndërhyrje të vogla mirëmbajtjeje, si dhe riparime të dëmtimeve të dukshme, por jo të rënda, të cilat nuk kërkojnë pajisje speciale.
4. Lëshimi i licencës kombëtare për mirëmbajtje avioni
4.1 Kriteret themelore për pajisjen me licencë kombëtare:
a) Aftësia fizike për të kryer detyrat e kërkuara
b) Mosha minimale 21 vjeç
c) Diplomë të shkollës së aviacionit 
d) Posedimi i njohurive dhe eksperiencës specifike në funksion të kategorisë, klasës, grupit dhe klasifikimit të kërkuar, si më poshtë:
Kritere për njohuritë bazike 
Në funksion të kërkesës, aplikuesi për licencë duhet të dokumentojë dhe demonstrojë që zotëron njohuritë bazike për kategorinë, klasën, grupin dhe klasifikimin e kërkuar, shoqëruar me dëshmi ose certifikata për fushat e specifikuara më poshtë:
- Matematikë, fizikë, bazat e elektricitetit, elemente të elektronikës, teknika digjitale;
- Materiale dhe pajisje të rënda; 
- Praktike mirëmbajtjeje, aerodinamike;
- Faktori njerëzor, legjislacion dhe rregullore aeronautike; 
- Struktura dhe impiante të mjeteve fluturuese dhe helikopterëve, motorëve dhe turbinave, motorëve me piston, elikat.
Kritere për eksperiencën 
a) Në funksion të kërkesës, aplikuesi për licencë duhet të demonstrojë që zotëron eksperiencën e duhur për kategorinë, klasën, grupin dhe klasifikimin e kërkuar, shoqëruar me dëshmi ose certifikata përkatëse. 
- Eksperienca për tipin I - Mirëmbajtje baze (avionë, motorë dhe pjesët përbërëse) duhet të jetë 5 vjet në fushën e mirëmbajtjes së avionëve civile;
- Eksperienca për tipin II - Mirëmbajtje linje duhet të jetë 3 vjet në fushën e mirëmbajtjes së avionëve civile;
b) Vitet e eksperiencës mund të reduktohen nëse zotërohet një diplomë e një shkolle më të lartë, specifikuar si më poshtë:
- Vitet e eksperiencës reduktohen në 4 vjet nëse aplikuesi zotëron diplomë të një shkolle të mesme teknike aviacioni; dhe 3 vjet nëse ka diplomë të universitetit në “Inxhinieri Aeronautike”. 
- Viti i fundit i eksperiencës së sipërpërmendur duhet të jetë kryer në kategorinë, klasën, grupin dhe klasifikimin e kërkuar.
- Vitet e eksperiencës reduktohen në 2 vjet nëse aplikuesi zotëron diplomë të një shkolle të mesme teknike aviacioni; dhe 1 vit nëse ka diplomë të universitetit në” Inxhinieri Aeronautike”. 
Viti i fundit i eksperiencës së sipërpërmendur duhet të jetë kryer në kategorinë, klasën, grupin dhe klasifikimin e kërkuar.
4.2 Aplikimi për licencë kombëtare
Aplikuesi për licencën kombëtare duhet të paraqesë një kërkesë të shoqëruar me dokumentet që vërtetojnë përmbushjen e kritereve të përcaktuara në paragrafin 4.1.
 4.3 Modeli i licencës kombëtare për mirëmbajtje avioni
Në shtojcën bashkëlidhur, e cila është pjesë e këtij udhëzimi, paraqitet modeli standard i licencës kombëtare.
5. Zgjerimi i objektit të licencës kombëtare 
Konsiderohet zgjerim i objektit të licencës kombëtare, shtimi i kategorive, klasave, grupeve ose klasifikimeve të tjera.
Për të kërkuar zgjerim të objektit të licencës kombëtare aplikuesi duhet të paraqesë pranë Autoritetit të Aviacionit Civil një kërkesë të shoqëruar me:
a) Licencën kombëtare që zotëron, të cilën kërkon ta zgjerojë;
b) Dokumente që provojnë eksperiencën e duhur lidhur me zgjerimin që kërkon, specifikuar në tabelën më poshtë; 
c) Dokumente që provojnë zotërimin e njohurive bazike lidhur me zgjerimin që kërkon, sipas përcaktimeve të paragrafit 4.1 (kriteret për njohuritë bazike).
5.1 Nëse një aplikues kërkon të kalojë nga njëri klasifikim në tjetrin brenda tipit II të kategorisë, atëherë duhet të ketë ushtruar eksperiencë minimale (në muaj) sipas tabelës së mëposhtme:

	             TEK 
NGA
	A1
	A2
	A3
	A4

	A1
	---------
	6 
	9 
	6 

	A2
	12 
	-------
	12 
	3 

	A3
	12 
	9 
	-------
	9 

	A4
	24 
	12 
	12 
	-------



5.2 Nëse një aplikues kërkon zgjerim brenda tipit I – Mirëmbajtje baze:
5.2.1 Për të kaluar nga njëra klasë dhe klasifikim në tjetrin, atëherë duhet të ketë ushtruar eksperiencë minimale (në muaj) sipas tabelës së mëposhtme:

	          TEK 
NGA 
	A1
	A2
	A3
	A4
	B1
	B2
	B3

	A1
	

SI MË SIPËR
	6
	9
	3

	A2
	
	12
	6
	9

	A3
	
	9
	9
	9

	A4
	
	18
	18
	18

	B1
	24
	24
	24
	12
	-------
	6
	3

	B2
	24
	18
	18
	12
	12
	-------
	12

	B3
	24
	18
	18
	12
	6
	9
	-------



5.2.2 Për të kaluar brenda klasave nga avioni ose motori te pjesët përbërëse (grupi C), duhet të ketë ushtruar 6 muaj eksperiencë në grupin ku kërkohet të kalohet. 
Kalimi nga pjesët përbërëse te avioni ose motori nuk është i mundur.
5.2.3 Për të kaluar nga një përbërës tek tjetri si rregull duhet 1 (një) vit eksperiencë, por kjo do të vlerësohet sipas rastit specifik nga Autoriteti i Aviacionit Civil.
5.3 Nëse një aplikues kërkon të kalojë nga tipi II - Mirëmbajtje linje në tipin I – Mirëmbajtje baze, ai duhet të ketë eksperiencë minimale (në muaj) sipas tabelës së mëposhtme:

	      TEK
Tipi I
NGA 
Tipi II 
 
	A1
	A2
	A3
	A4
	B1
	B2
	B3

	A1
	-------
	24
	18
	3
	18
	12
	12

	A2
	36
	-------
	24
	3
	24
	12
	12

	A3
	24
	18
	-------
	6
	24
	18
	12

	A4
	36
	24
	24
	-------
	36
	24
	24



5.3.1 Për të kaluar nga tipi II - Mirëmbajtje linje te klasa përbërëse si rregull duhet 1 (një) vit eksperience, por kjo do të vlerësohet sipas rastit specifik nga Autoriteti i Aviacionit Civil.
5.4 Nëse një aplikues kërkon që brenda të njëjtit grup, të shtojë një tjetër klasifikim, seri ose prodhues atëherë duhet të demonstrojë që:
- ka kryer një kurs të miratuar klasifikimi (type rating) për avionin, motorin/APU, përbërësin;
- ka një periudhë eksperience praktike në avion, motor/APU, përbërës, e cila si rregull është 3(tre) muaj, por është për t’u vlerësuar sipas rastit specifik nga Autoriteti i Aviacionit Civil.
6. Rinovimi i licencës kombëtare për mirëmbajtje avioni
Licenca kombëtare ka vlefshmëri 5 vjet. Ajo mund të rinovohet për një 5-vjeçar tjetër.
Në këtë rast mbajtësi i licencës duhet:
a) Të demonstrojë që ka eksperiencë, në përputhje me licencën që zotëron, prej të paktën 6 muajsh në 2 vitet e fundit.
b) Në mungesë të eksperiencës së pikës “a”, kërkohet një eksperiencë prej 6 muajsh pranë një organizate të aprovuar të mirëmbajtjes.
Kërkesa për rinovim të licencës kombëtare i drejtohet Autoritetit të Aviacionit Civil dhe shoqërohet me licencën ekzistuese dhe dokumentacioni sipas pikave 6 “a” ose 6 “b”. 
7. Kufizimi, pezullimi ose revokimi i licencës kombëtare
Autoriteti i Aviacionit Civil mund ta kufizojë, pezullojë ose revokojë licencën kombëtare në rastet:
a) kur verifikohet që si pasojë e një mirëmbajtjeje të kryer jo siç duhet nga mbajtësi i licencës është vënë në rrezik siguria në fluturim; 
b) kur mbajtësi i licencës ka modifikuar ose falsifikuar licencën; ose
c) kur mbajtësi i licencës kryen mirëmbajtje jashtë privilegjeve të përcaktuara në licencë.
8. Zhvlerësimi i licencës kombëtare
Licenca kombëtare humbet vlefshmërinë në rastet e mëposhtme:
a) Pas 5 vitesh nga data e lëshimit ose e rinovimit;
b) Nëse është pezulluar ose revokuar nga AAC-ja;
c) Nëse mbajtësi i saj nuk ka punuar në vazhdimësi në harkun e 5 vjetëve.
9. Procedurat e konvertimit të licencës kombëtare
a) Licenca kombëtare nuk mund të konvertohet në licencë të mirëmbajtësit aeronautik LMA- EASA;
b) Në momentin që Republika e Shqipërisë do të bëhet anëtare me të drejta të plota në EASA:
- licenca kombëtare do të humbasë fuqinë për mjetet fluturuese; 
(klasa/grupi A1, A2, A3); 
- licenca kombëtare do të vazhdojë të mbetet në fuqi për:
Klasa/grupi A4 (avionë të tjerë nga A1, A2, A3), si dhe klasa/grupi motorë, APU dhe përbërës. 
10. Dorëzimi i licencave të mëparshme
Me hyrjen në fuqi të këtij udhëzimi të gjitha licencat e lëshuara më parë me objekt të trajtuar në këtë udhëzim, duhet të kthehen tek Autoriteti i Aviacionit Civil, për të kërkuar lëshimin e një licence kombëtare sipas dispozitave të këtij udhëzimi.
11. Shfuqizime
Në udhëzimin nr. 97, datë 19.6.1996 “Rregullore e licencimit të personelit fluturues dhe teknik”, pjesa që i takon personelit teknik, me hyrjen në fuqi të këtij udhëzimi shfuqizohet.
Ky udhëzim hyn në fuqi menjëherë dhe botohet në Fletoren Zyrtare.

Ministri i Punëve Publike dhe Transportit
Sokol Olldashi
[image: ]
image1.png
Shtojca — Modeli i Licenses Kombetarce

: ) Numér i Licensés
Licence Number
i 5 Emér Mbiemér FOTO
REPUBLIKA L SHIQIPERISE Last and First Name ot Holder

REPUBLIC OF ALBANIA
STRIA PUNEVE PUBLIKE DHE TRANSPORTIT

Data dhe Vendi i Lindjes

STRY OF PUBLIC WORKS AND TRANSPOR'T Date and Place of Birth
Adresa
Address
‘ Kombésia
Nationality
AUTORITETI I AVIACIONIT CIVIL SHQIPTAR Firma ¢ Mbajtésit
ALBANIAN CIVIL AVIATION AUTHORITY Signature of Holder

Autoriteti Léshues
Issuing Authority

- - - Sa Firma ¢ Drejtorit Ekzekutiv
JCENSE KOMBETARE PER MIREMBAJTJE AVIONI Signature of Lixecutive Director
NATIONAL LICENSE FOR AIRCRAPT MAINTENANCE

Data ¢ Léshimit
Date of Issue

Data e Skadencés
Date of Expiry

KJO LICENS VLERE KOMBRETARE

THIS LICENSE HAS NATIONAL VAILIDITY ONLY Yl € Autoritelit Leshues

Stamp of Issuing Authority

Rinovimi Data Firma - vula
Renewal : Signature — Stamp
PRIVILEGJET
PRIVILEGES
KATEGORIA:
CATEGORY
SHENIME
NOTL .
i. Kjo license duhet te jete e shogeruar me dokumentin e EI;;‘;SA
identitetit si dhe fotografine ¢ mbajtesit te licenses.
companied by an identity document and a photo of
cnsa Kombetare leshohet dhe rinovohet per nje i
periudhe 5 viecare. GRUPL:
Toe national | 4 and renewed for 2 period of 5 years. GROUP
3 ¢ viefshme vetém brenda territorit te
Republikés se Shqipérisé
This license is valid only within the territory of the Republic of
KLASIFIKIMI:
4. Kjo License mbetet ¢ viefshme derisa te mos jete pezulivar TYPL RATING

ose revokua

| bhis licen

18 valid unless suspeaded or revoked,





